text: Comisiones Obreras - Federación de Ensenyament de Illes Balears
  RESUM PROCES D'ADJUDICACIÓ INTERINS/NES
  Recordem que el dia 15 de juliol començarà el tràmit d'adjudicació de places d'interins/es. El termini de sol·licitud serà de dia 15 a dia 26 de juliol ambdós inclosos.
  – Tots els interins/es ADMESOS han de realitzar aquest tràmit.
  – Els interins/es EXCLOSOS NO han de fer aquest tràmit
  – Al accedir al tràmit ANÒNIMAMENT, a més de les vostres dades personals us demanaran el número de registre o preregistre del tràmit anterior. Sense aquest número no podreu continuar el tràmit. Podeu recuperar-lo personalment amb el vostre DNI en la Conselleria d'Educació i Cultura (Palma) o les diferents delegacions territorials de Menorca, Eivissa i Formentera.
  Recordeu que el tràmit no finalitza fins que no s'envia. En cap cas s'haurà de presentar cap document a Conselleria d'Educació i Cultura. El Tràmit es totalment telemàtic.
  En qualsevol moment podeu consultar l'estat dels vostres tràmits a "El meu Portal"
  Veure resum del procés en documents relacionats
  – Resolució de la directora general de Recursos Humans de dia 14 de juliol de 2011, per la qual s'aprova i es fa pública la llista definitiva d'admesos i exclosos, amb la puntuació assignada, dels aspirants a cobrir en règim d'interinitat places vacants i substitucions de totes les especialitats en centres públics d'ensenyaments no universitaris dependents de la Conselleria d'Educació i Cultura del Govern de les Illes Balears per al curs 2011-2012
  – Places vacants
  3 dias per fer reclamacions!
  Llistes provisionals dels col·lectius següents: Punxau AQUÍ
  -Desplaçats per manca d'horari
  -Suprimits.
  -En expectativa de destinació
  -Reingressats
  Pensam que els alumnes necessiten els 2 mesos de vacances…amb els seus pares. i per això cal obrir el debat de la conciliació en període vacacional escolar pensat en el futur dels nostres estudiants i el millor per a la nostra societat.
  La FECCOO reivindica la conciliació com a mesura per reduir el fracàs escolar (les famílies han de compartir més espais de convivència, sobre tot a l'etapa d'infantil i primària); i també com a mesura per activar l'economia i incentivar la contractació.
  Davant els problemes conciliaciadors que aquestes dates suposen per a les famílies i (amb despesa econòmica afegida que hi ha al darrera), la FECCOO reivindica noves fórmules que afavoreixin la convivència entre les responsabilitats laborals i les responsabilitats educatives a l'entorn familiar. Calen noves fórmules de reducció de jornades i períodes vacacionals i som partidaris de la creació d'un pacte social i educatiu que inclogui aquest punt
  Per altra banda valoram aquest curs, que ja finalitza, com un curs que ha funcionat amb tota normalitat en els aspectes purament pedagògics i organitzatius tot i la retallada salarial(produïda fa just un any -juny 2010-) que han patit tots els treballadors i treballadores del sector educatiu i que calculam entre 1430 i 2150 € anuals, el que suposa per a la Conselleria un estalvi anual d'una paga (prop de 30 milions d'euros en despesa salarial), i les també denunciades retallades i manca de pagament en els mòduls de funcionament i manteniment de tots els centres educatius de les Illes.
  Davant l'anunci fet pel Conseller Bosch sobre l'augment de la jornada en 1 hora lectiva més diària ens hem de remetre als NULS resultats d'aquesta mesura a Catalunya i la pèssima valoració que feien des de la seva Conselleria d'Educació: "Los colegios públicos catalanes sobrepasan el umbral de fracaso (EUROPA PRESS) BARCELONA, 20 Jun. (EUROPA PRESS)"
  14-06-2011.- Davant les notícies sobre la interlocutòria del Constitucional en què avala la retallada salarial, el sindicat respecta la decisió però reafirma el seu compromís amb el sector públic
  Davant les informacions recollides en diversos mitjans de comunicació sobre una presumpta no admissió a tràmit, pel Ple del Tribunal Constitucional, d'una qüestió de constitucionalitat plantejada per la Sala Social de l'Audiència Nacional, en relació amb conflictes col·lectius plantejats per Comissions Obreres, sobre l'aplicació de la rebaixa salarial a l'ocupació pública, disposada mitjançant RDL 8/2010, de mesures urgents, des de CCOO volem manifestar:
  1) La presumpta no admissió, si escau, suposem que estaria referida exclusivament a la primera de les interlocutòries de la Sala Social de l'Audiència Nacional (cas Fábrica Nacional de Moneda y Timbre), demandes plantejades en l'àmbit del personal laboral i referides a la capacitat normativa del Govern de legislar en matèries disposades mitjançant negociació col·lectiva, entesa com a part del cos dels drets fonamentals protegits constitucionalment.
  2) De confirmar-se la notícia i el sentit de la decisió del Tribunal, implicaria l'exclusió prejudicial, amb la participació exclusiva de la Fiscalia General de l'Estat i sense dret d'audiència a altres parts interessades, del dret de defensa i per aquesta via de reclamació, de més de 3.000.000 d'empleats del sector públic, avalant la modificació substancial i unilateral, pel Govern, dels drets col·lectius negociats, produint un buidament del contingut i de les garanties del dret a la negociació col·lectiva.
  3) Sorprèn igualment que, si són certs alguns dels raonaments que apareixen reflectits en els mitjans de comunicació, s'utilitzi la via de la no admissió a tràmit (que la llei limita als casos "notòriament infundats") per a, entrant de fet a analitzar el fons de l'afer, situar els límits de l'exercici del dret fonamental a la llibertat sindical, en la seva relació amb el dret, constitucionalment protegit, a la negociació col·lectiva.
  4) A l'espera de conèixer el contingut complet de l'esmentada interlocutòria, entenem que el Tribunal Constitucional, en un procediment molt taxat per la pròpia Llei Orgànica que el regula i que, insistim, ha de limitar-se a analitzar si és o no "notòriament infundat" el raonament jurídic que fa un Tribunal (en aquest cas, la Sala Social de l'Audiència Nacional), alteri el que fins ara ha estat el nucli de la jurisprudència constitucional referida al dret a la llibertat sindical i a la negociació col·lectiva.
  5) A l'espera de confirmar la notícia i de l'anàlisi del contingut de la interlocutòria corresponent, cal dir que aquesta interlocutòria no afectaria altres recursos i qüestions plantejades al mateix Tribunal per diverses instàncies judicials, plantejades en el curs de procediments promoguts per CCOO, entre els que destaquen els emesos pel Jutjat Contenciós Administratiu núm. 2 de Badajoz, de data 21 de març de 2011, el del Jutjat Contenciós Administratiu núm. 3 de Las Palmas de Gran Canària, de data 31 de maig de 2011, o el del Jutjat Social núm. 1 de Santander conegut ahir.Les dites interlocutòries, a més dels elements assenyalats en l'inicial de la Sala Social de l'Audiència Nacional (objecte, segons sembla, de la interlocutòria del Constitucional filtrada als mitjans de comunicació), qüestionen la constitucionalitat de la retallada salarial des d'altres enfocaments.
  Així, han qüestionat la raó d'urgència exigible per emprar la via del Reial decret en qualsevol disposició governamental amb rang de llei, el seu caràcter confiscatori, els seus efectes retroactius "de facto" o la inconstitucionalitat de les lleis autonòmiques de desplegament i aplicació del RDL 8/2010, per extralimitació de la seva capacitat normativa.La Federació de Serveis a la Ciutadania (FSC) de CCOO, no obstant això, manté el seu compromís de defensa col·lectiva del dret dels empleats del sector públic i, des del respecte a les decisions judicials, mantindrà actius els recursos i les demandes plantejades, promovent totes les iniciatives judicials noves que procedeixin.
  Davant les informacions que diàriament ens trobam a la premsa sobre el que el nou Govern"farà i deixarà de fer"…
  Davant les informacions que diàriament ens trobam a la premsa sobre el que el nou Govern"farà i deixarà de fer", per resoldre l'actual situació, la FECCOO acusa al PP de practicar i provocar l'alarma sobre la comunitat educativa creant així una situació d'angoixa que els hi sigui propícia per posar en marxa el desmantellament progressiu de les actual garanties socials en matèria d'educació, que "en teoria" ,en paraules del propi senyor Bauzá, l'educació ha d'esser la "gran autopista" d'aquesta nova legislatura…Ens demanem, des de la FECCOO, si aquesta autopista serà o no de PEATGE
  Per a la FECCOO que la reducció de la despesa estigui directament dirigida a minvar la qualitat de l'ensenyament que rep la nostra població, és un autèntic despropòsit i apunta cap a un retràs a la sortida de bloqueig ocupacional que patim a la nostra comunitat
  Per altra banda, "redirigir subvencions sobre les partidas destinades a normalització del catalá" oculta la intenció, ja posada en marxa al País Valencia, de "reformar" l'actual situació d'equilibri que es viu dins el món educatiu, essent així una "redirecció" que el que persegueix es tensionar a tota la comunitat educativa i exercir "la política de despiste".
  Des de la FECCOO volem també "alarmar" a la població sobre els tipus "d'alarmes" que el PP està llançant i sobre tot del que persegueix
  "Fer ús de l'aspecte emocional és una téènica clàssica per generar un curtcircuit a l'anàlisi racional, i finalment en el sentit crític dels individus. Per altra banda, la utilització del registre emocional permet obrir la porta de l'accés al subconscient per implantar idees, desitjos, pors i temors, comvulsions o induir comportaments…"
  Extret de : "10 estratègies de manipulació mediàtica": Noam Chomsky
  La Conselleria d'Educació encara no ha pagat el segon quadrimestre de l'assignació del pressupost que els correspon i tampoc les beques de menjador.
  La data de pagament estava prevista a principis d'abril i a finals de maig encara no s'ha fet efectiu.
  Un altre problema afegit és el pagament dels desplaçaments i de les ajudes que havien de rebre els centres que varen participar a la Fira de la Ciència.
  Des de la Conselleria s'ha enviat un escrit als centres perquè indiquin les quantitats pendents i les que tenen en el banc.
  Com exemple tenim que a un centre d'una línea pot tenir pendent de pagament uns 8000 €uros.
  Molts centres estan pensant deixar de pagar en els proveidors en el moment que s'acabi les quantitats assignades del primer quadrimestre.